
Simulan ang Year of the Snake gamit ang mga tip na nakabubuti sa puso mula sa American Heart Association

DALLAS, Enero 21, 2025 — Para sa milyon-milyong Asian at Asian American na indibidwal, ang Lunar New Year, na magsisimula sa 2025 sa Enero 29, ay isang taunang panahon ng pagbabago, pagninilay, at mga tradisyon na nagtataguyod ng kalusugan at pagkakaroon ng mahabang buhay. Ngayong taon, ang mga pagdiriwang ay direktang humahantong sa American Heart Month, isang pagkakataon para tumuon sa kalusugan ng puso at kapakanan. Bilang nangungunang nonprofit na organisasyon sa mundo na nakatuon sa kalusugan ng puso at utak para sa lahat, ipinagmamalaking suportahan ng American Heart Association ang mga pamilya sa pagkakaroon ng isang masaganang bagong taon gamit ang isang makabuluhang gabay sa kalusugan. 

“Sa pamamagitan ng pag-aangkop ng mga gawing nakabubuti sa kalusugan sa mga pinahahalagahang tradisyon, maitatakda ng mga pamilya ang pundasyon para sa isang masiglang taon sa hinaharap habang iginagalang ang kulturang pinagmulan nila. Bilang mga kababaihan, ang mga tagapangasiwa ng kalusugan sa aming mga pamilya, mayroon kaming mahalagang tungkulin na pamunuan ang mga tradisyon ng Lunar New Year,” sabi ni Jia Wu (website sa English) isang pambansang miyembro ng boluntaryong klase ng Go Red for Women ng American Heart Association noong 2023. “Ang pagdiriwang na ito ay hindi lang tungkol sa paggalang sa nakaraan ngunit pagpapasimula rin para sa isang mas malusog na hinaharap kasama ang mga minamahal natin. Bilang survivor ng cardiovascular na sakit at isang pambansang boluntaryo para sa American Heart Association, nauunawaan ko ang kahalagahan ng pagbibigay-priyoridad sa kalusugan at pagiging isang tagapagtaguyod para sa ating sarili at sa ating mga pamilya upang matiyak ang mas marami pang masasayang pagdiriwang nang magkakasama.”

Mga Tip na Nakabubuti sa Puso para sa Mga Pagdiriwang ng Lunar New Year  
Nagbibigay ang American Heart Association ng mga tip upang matulungan ang mga pamilya na ipagdiwang ang mga kultural na tradisyon habang isinusulong ang maayos na kalusugan:
· Magdiwang na may mga masustansiyang pagkain (website sa English): Ang mga tradisyonal na pagkain tulad ng pinasingawang isda, sariwang gulay at prutas ay natural na may mababang saturated fats at madaming mahahalagang nutrient. Ayon sa American Heart Association, kapag may mga oil na nakabubuti sa puso (website sa English) at binawasan ang asin at asukal sa mga recipe, madaragdagan ang mga benepisyo sa kalusugan. Ang Korean japchae (Noodles na gawa sa kamote na may mga gulay), Vietnamese goi cuon (mga sariwang spring roll) at Chinese tang yuan (mga glutinous rice ball na madalas ihain nang may sabaw na malabo ang kulay o sabaw na may luya) ay maaaring ihanda na may mas kaunting asin, asukal, at may mga oil na nakabubuti sa puso. Makikita ang mas marami pang recipe na nakabubuti sa puso sa Asian Cuisine na Nakabubuti sa Puso | American Heart Association (website sa English).
· Magdiwang sa pamamagitan ng paggalaw (website sa English):  Ang Tai Chi ay isang Chinese na kagawian na kung saan sabay na isinasagawa ang banayad na mabagal na paggalaw, malalim na paghinga at meditasyon at may mga napatunayang benepisyo sa kalusugan (website sa English). Ang pakikibahagi sa mga tradisyonal na aktibidad tulad ng pagsasagawa ng Tai Chi, o kahit na mga paglalakad sa labas kasama ang pamilya ay hindi lang gumagalang sa kulturang pinagmulan ngunit sumusuporta rin sa kalusugan ng puso at utak. 
· Patibayin ang mga emosyonal na koneksyon (website sa English):  Sa muling pakikipag-ugnayan sa pamilya at mga kaibigan sa panahon ng Lunar New Year, napapangalagaan ang mental na kapakanan at nababawasan ang stress, isang mahalagang salik sa kalusugan ng puso. Ayon sa American Heart Association, ang pagpapasalamat (website sa English) at pakikibahagi sa tradisyon ay nagsusulong ng kaligayahan at pagiging maayos ng emosyon. 

Paggalang sa Pagkakaiba-iba sa Panahon ng Lunar New Year
Bagama't malawakang ipinagdiriwang ang Lunar New Year sa mga bansang tulad ng China, Korea, at Vietnam, kilala rin ito sa iba pang komunidad at kultura ng Asian American Native Hawaiian Pacific Islander (AANHPI). Bagama't hindi mga tradisyonal na nagdiriwang ng Lunar New Year, pinahahalagaan din ng mga Native Hawaiian at Pacific Islander na indibidwal ang kalusugan, komunidad, at mga pinagsasaluhang pagkain. Maaaring kainin ang mga Hawaiian na pagkain tulad ng lomi-lomi salmon at poke na may mga pagbabagong nakabubuti sa puso, na nagbibigay-diin sa mga sariwa at masustansyang sangkap.

Sa pamamagitan ng pagsunod sa mga prinsipyo ng kalusugan at pagkakaisa ngayong Lunar New Year, maaaring simulan ng mga pamilya ang year of the snake na may positibong pag-iisip at paninindigan sa pagkakaroon ng mahabang buhay, na tinitiyak ang mas marami pang paparating na taon ng pinahahalagahang pagdiriwang.

Mga Karagdagang Resource:
· Pagpalabas ng balita sa AHA: Maaaring makaapekto sa cardiovascular na kalusugan ang mga magkakaugnay na panlipunang salik sa mga Asian American na subgroup (website sa English)
· Arikulo ng balita sa AHA: Magkakaiba ang mga grupo ng Asian sa US pagdating sa cardiovascular na sakit at mga panganib na dulot nito | American Heart Association (website sa English)
· Impormasyong pangkalusugan ng AHA: 8 Mahahalagang Bagay sa Buhay (website sa English)
· Matuto ng Hands-Only CPR/gumamit ng AED (Video) (English, Spanish, Mandarin)
· Subaybayan ang balita ng AHA/ASA sa X @HeartNews

###
Tungkol sa American Heart Association  
Ang American Heart Association ay isang hindi mapipigilang puwersa para sa mundo ng mas mahahaba at mas malulusog na buhay. Nakatuon sa pagtiyak ng makatarungang kalusugan sa lahat ng komunidad, ang organisasyon ay ang nangungunang pinagmumulan ng impormasyong pangkalusugan sa loob ng mahigit isang daang taon. Sinusuportahan ng mahigit 35 milyong boluntaryo sa buong mundo, pinopondohan namin ang makabagong pananaliksik, itinataguyod namin ang kalusugan ng publiko, at nagbibigay kami ng mga napakahalagang resource upang makapagligtas at makapagpabuti ng mga buhay na apektado ng cardiovascular na sakit at stroke. Sa pamamagitan ng pagdudulot ng tagumpay at pagpapatupad ng mga napatunayang solusyon sa agham, patakaran, at pangangalaga, walang pagod kaming nagtatrabaho upang isulong ang kalusugan at baguhin ang mga buhay araw-araw. Makipag-ugnayan sa amin sa heart.org, Facebook, X o sa pamamagitan ng pagtawag sa 1-800-AHA-USA1.     

Para sa Mga Tanong sa Media:
Elizabeth Nickerson: 305-761-5932, elizabeth.nickerson@heart.org   
Para sa Mga Tanong ng Publiko: 1-800-AHA-USA1 (242-8721)  
heart.org at stroke.org  

